als_Latn dik_Latn tur_Latn
Steinmeier: Gjermania është e përkushtuar për perspektivën europiane të të gjithë Ballkanit Perëndimor
Në Konferencën e Berlinit do të marrin pjesë zyrtarë të lartë nga Shqipëria, Serbia, Mali i Zi, Bosnja dhe Hercegovina, Kosova, Maqedonia, si dhe nga Kroacia dhe Sllovenia. Pritet që gjatë konferencës të bisedohet për zgjidhjen e problemeve politike në rajon, si dhe bashkëpunimin e vendeve të rajonit drejt integrimit në BE.
SARAJEVË (AA) - Para fillimit të takmit me ministrat e Jashtëm në kuader të Konferencës për Ballkanin Perendimor, ministri i Jashtëm Federal i Gjermanisë Steinmeier ka shprehur kënaqesinë për praninë në Berlin të homologëve të tij nga të gjitha shtetet e Ballkanit Perendimor, raporton Anadolu Agency (AA).
"Kjo konferencë e nënvizon faktin se Gjermania vazhdon të angazhohet me një perkushtim të madh për të gjithë rajonin. Ky fakt e pohon përkushtimin tonë për perspektiven europiane të të gjitha shteteve të Ballkanit Perendimor. Ne dëshirojmë ta shfytezojmë këtë takim për të vlersuar progresin e deritanishëm të rajonit në rrugën për BE. Njëkohesisht, ne do të diskutojmë për çështjet që janë vendimtare për shpejtësinë dhe suksesin e përpairmimit të Ballkanit Perendimor me BE-në", ka theksuar Steinmeier.
Ministri i Jashtëm gjerman theksoi se do të diskutohet dhe se si vendet në kuadër të bashkëpunimit rajonal mund të përshpejtojë reformat e nevojshme.
"Duke pas parasysh krizat aktuale ndërkombetare në vendet tona fqinje, dëshiroj të konsultohem me koleget e mi se si me një politike të jashtme të unifikuar mund të pasqyrojmë vlerat dhe interesat e përbashkëta evropiane" ka theksuar Steinmeier.
Në kuader të Konferences për Ballkanin Perëndimor që është organizuar nga Qeveria gjermane, sot nga ora 15:00 në vilën Borsig, Berlin-Tegel (rezidenca e ministrit të jashtëm, ku Ministri i Jashtëm gjerman Streinmeier do të presë për konsultim), ministrat e jashtëm të dhjetë shteteve, si dhe një pjestar të Komisionit Europian.
Bashkëbiseduesit të cilet priten në vilën Borsig janë: Ministri shqiptar i Jashtëm Ditmir Bushati, Ministri i Punëve të Jashtme të Bosnjë dhe Hercegovinës Zllatko Lagumxhija, Ministri i Jashtëm i Kosovës Enver Hoxhaj, Ministrja e Jashtme kroate Vesna Pusiç, Ministri i Jashtëm i Maqedonisë Nikola Popovski, Ministri malazez i Punëve të Jashtme Igor Lukshiç, Ministri i Jashtëm austriak Sebastian Kurz, Ministri i Jashtëm serb Ivica Daqiç, Ministri i Jashtëm slloven Karl Erjavec, Komisioneri për Zgjerim dhe Politikat e Fqinjësisë Evropiane Stefan Fuele.
Në Konferencën e Berlinit do të marrin pjesë zyrtarë të lartë nga Shqipëria, Serbia, Mali i Zi, Bosnja dhe Hercegovina, Kosova, Maqedonia, si dhe nga Kroacia dhe Sllovenia. Pritet që gjatë konferencës të bisedohet për zgjidhjen e problemeve politike në rajon, si dhe bashkëpunimin e vendeve të rajonit drejt integrimit në BE.
Konferenca do të kryesohet nga kancelarja Angela Merkel, dhe para fillimit të konferencës do të takohet me kreun e Komisionit Evropian Jose Manuel Barroso, i cili gjithashtu do të marrë pjesë në konferencë. Bashkimin Evropian në Konferencë do ta përfaqësojë edhe anëtari i Komisionit Evropian Gunther Oettinger që është përgjegjës për energjinë.
Konferenca fillon në orën 15.20 sipas kohës lokale, pas sesionit të parë, një konferencë për shtyp do të mbajë Merkel, Barroso dhe Kryeministri i Shqipërisë, Edi Rama. Konferenca më pas do të vazhdojë në një darkë pune.
Konferenca e ardhshme për Ballkanin Perëndimor do të mbahet në Austri, ndërsa në takimin e sotëm në Berlin do te marrë pjesë dhe Kryeministri i këtij vendi Werner Faymann.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn